b'\n_START_ARTICLE_\nAnton Lindner\n_START_SECTION_\nBiografie\n_START_PARAGRAPH_\nN\xc4\x83scut \xc3\xaen comunitatea austriac\xc4\x83 din Turnu Severin, Anton Lindner este fiul lui Rudolf, un pictor vienez de biserici, \xc8\x99i al Mariei Roza Cadalbert. La 5 ani r\xc4\x83m\xc3\xa2ne orfan de mam\xc4\x83. Absolv\xc4\x83 \xc8\x99coala primar\xc4\x83 catolic\xc4\x83 din Turnu Severin \xc8\x99i doi ani de liceu la Colegiul "Traian". Amintire acestui fapt, Anton Lindner se prezenta prietenilor cu prenumele Traian._NEWLINE_\xc3\x8en 1895 pleac\xc4\x83 din Turnu Severin stabilindu-se la Viena unde termin\xc4\x83 liceul. Termindu-\xc8\x99i stagiul militar, se calific\xc4\x83 ca tapisier decorator \xc8\x99i intr\xc4\x83 \xc3\xaen Sindicatul tineretului muncitor socialist._NEWLINE_\xc3\x8entre 1904 \xc8\x99i 1910 este un membru activ al Interna\xc8\x9bionalei socialiste din Z\xc3\xbcrich, remarc\xc3\xa2ndu-se \xc3\xaen mod deosebit \xc3\xaen timpul marilor greve din Konstanz, \xc3\xaen 1904. Devine un lider marcant al Interna\xc8\x9bionalei, leg\xc3\xa2nd o prietenie de o via\xc8\x9b\xc4\x83 cu al\xc8\x9bi lideri sociali\xc8\x99ti de seam\xc4\x83 din aceast\xc4\x83 perioad\xc4\x83: August Bebel, Hermann Greulich \xc8\x99i Friedrich Adler._NEWLINE_\xc3\x8en 1913 devine membru al Partidului Muncitoresc Socialist Democrat (SDAP) din Austria. \xc3\x8en 1919, dup\xc4\x83 primul R\xc4\x83zboi Mondial, \xc3\xaen timpul primei Republici austrice, p\xc3\xa2n\xc4\x83 \xc3\xaen 1934, devine deputat socialist al regiunii Vorarlberg, iar din 1921 p\xc3\xa2n\xc4\x83 \xc3\xaen 1934 este concomitent deputat \xc3\xaen Parlamentul austriac._NEWLINE_\xc3\x8en 1934, extrema dreapt\xc4\x83 austriac\xc4\x83 \xc3\xaempiedic\xc4\x83 \xc3\xaen mod brutal activitatea Partidului Socialist din Vorarlberg, iar Anton Lindner este \xc3\xaenchis pentru o scurt\xc4\x83 perioad\xc4\x83 de timp. Ie\xc8\x99ind din \xc3\xaenchisoare se refugiaz\xc4\x83 \xc3\xaen Elve\xc8\x9bia de unde, \xc3\xaentr-un prim moment, este expulzat \xc3\xaen Fran\xc8\x9ba. Recunosc\xc3\xa2ndu-i-se statutul de refugiat politic se re\xc3\xaentoarce \xc3\xaen Elve\xc8\x9bia unde r\xc4\x83m\xc3\xa2ne p\xc3\xa2n\xc4\x83 \xc3\xaen 1945. Datorit\xc4\x83 statutului politic se vede obligat s\xc4\x83 ac\xc8\x9bioneze \xc3\xaen clandestinitate. Fondeaz\xc4\x83 Mi\xc8\x99carea de Rezisten\xc8\x9b\xc4\x83 Austric\xc4\x83. \xc3\x8en 1944, p\xc3\xa2n\xc4\x83 la sf\xc3\xa2r\xc8\x99itul r\xc4\x83zboiului, \xc3\xaen 1945, cu ajutorul serviciilor secrete americane \xc8\x99i elve\xc8\x9biene, particip\xc4\x83 la fondarea Grupului de sus\xc8\x9binere a refugia\xc8\x9bilor sociali\xc8\x99ti austrieci \xc3\xaen Elve\xc8\x9bia._NEWLINE_\xc3\x8en toamna lui 1945 se re\xc3\xaentoarce la Vorarlberg unde este reales deputat. Din 1946 este reprezentant al Partidului Socialist Austriac (SP\xc3\x96) devenind totdat\xc4\x83, p\xc3\xa2n\xc4\x83 \xc3\xaen 1956, \xc8\x99i Pre\xc8\x99edintele Consiliului Na\xc8\x9bional al Muncii din Tirol.'